ଅର୍ଗସ ବ୍ୟୁରୋ : ରାଜ୍ୟରେ ଆସନ୍ତା 3 ଦିନ ଘନ କୁହୁଡି ପାଇଁ ଆଲର୍ଟ ଜାରି ହୋଇଛି । ଆସନ୍ତା 24 ଘଣ୍ଟାରେ 10ଟି ଜିଲ୍ଲାକୁ କୁହୁଡି ୱାର୍ଣ୍ଣିଂ ଦେଇଛି ଭୁବନେଶ୍ୱର ଆଞ୍ଚଳିକ ପାଣିପାଗ କେନ୍ଦ୍ର । ସେହି ଜିଲ୍ଲା ଗୁଡିକ ହେଲେ- ମୟୂରଭଞ୍ଜ, ଭଦ୍ରକ, କେନ୍ଦ୍ରାପଡା, ଜଗତସିଂହପୁର, କଟକ, ଖୋର୍ଦ୍ଧା, ନୟାଗଡ, କନ୍ଧମାଳ, ମାଲକାନଗିରି ଓ କୋରାପୁଟ । ସେହିପରି ଆସନ୍ତା ଆସନ୍ତା 7 ତାରିଖରେ ଉତ୍ତର ଖୋର୍ଦ୍ଧା, ନୟାଗଡ଼, କନ୍ଧମାଳ, କୋରାପୁଟରେ ଘନ କୁହୁଡି ହେବାର ସମ୍ଭାବନା ରହିଛି ।
ଆଭ୍ୟନ୍ତରୀଣ ଓଡ଼ିଶାରେ 2ରୁ 3 ଡିଗ୍ରୀ ସର୍ବନିମ୍ନ ତାପମାତ୍ରା କମ ହେବାର ସମ୍ଭାବନା ରହିଛି । ଉପକୂଳ ଓଡ଼ିଶାରେ 1ରୁ 2 ଡିଗ୍ରୀ ସର୍ବନିମ୍ନ ତାପମାତ୍ରା କମ୍ ହୋଇପାରେ । ଭୁବନେଶ୍ୱରରେ ଘନ କୁହୁଡି ରହିବା ସହ ଦୁଇ ଦିନ ପରେ ତାପମାତ୍ରା 1ରୁ 2 ଡିଗ୍ରୀ ବଢିବା ସମ୍ଭାବନା ରହିଥିବା କହିଛି ପାଣିପାଗ କେନ୍ଦ୍ର ।
